Komisijos reglamentas (EB) Nr. 1185/98
1998 m. birželio 8 d.
iš dalies keičiantis Reglamentą (EB) Nr. 2271/95 dėl intervencinių agentūrų turimų kai kurių galvijienos sektoriaus produktų pardavimo tam tikroms socialinėms institucijoms ir įstaigoms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1], su paskutiniais pakeitimais, padarytais Reglamentu (EB) Nr. 2634/97 [2], ypač į jo 7 straipsnio 3 dalį,
kadangi Komisijos reglamentu (EB) Nr. 2271/95 [3] numatytas intervencinių atsargų, kurias turi įvairios valstybės narės, pardavimas patvirtintomis kainomis; kadangi reikėtų patikslinti minėtame reglamente nurodytus produktus ir kainas, kad būtų atsižvelgta į turimas intervencines atsargas;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2271/95 I ir II priedai pakeičiami šio reglamento I ir II priedais.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. birželio 8 d.